
EH Bildu Nafarroa talde parlamentarioko foru parlamentari Mikel Zabaleta Aramendiak, Legebiltzarreko Erregelamenduan ezartzen denaren babesean, honako galdera hauek egiten dizkio Nafarroako Gobernuko Etxebizitzako, Gazteriako eta Migrazio Politiketako Departamentuari, idatziz erantzun ditzan:
Etxebizitzako, Gazteriako eta Migrazio Politiketako Departamentua, Nafarroako Parlamentuarekin batera, hainbat ekimen ari da aurrera eramaten, gure erkidegoan etxebizitza ordainerraza eduki ahal izatea bermatzera bideratuak. Honako hauek nabarmendu ditzakegu, beste askoren artean: lehentasunez erosteko eta atzera eskuratzeko eskubidea baliatzera bideratutako aurrekontu-zuzkidura areagotzea, etxebizitzak NASUVINSAren alokairu-poltsarako laga daitezen sustatzeko zerga-pizgarriak abian jartzea, eta informazio- eta sentsibilizazio-kanpainak egitea Nafarroako toki desberdinetan, programa horren onurak ezagutarazteko.
Hori dela-eta, honako galdera hauek egiten ditut, idatziz erantzun dakien:
Nafarroako Gobernuak zenbat etxebizitza erosi zituen 2023an, lehentasunez erosteko eta atzera eskuratzeko eskubidea aplikatuta?
Nafarroako Gobernuak zenbat etxebizitza erosi zituen 2024an, lehentasunez erosteko eta atzera eskuratzeko eskubidea aplikatuta?
Nafarroako Gobernuak zenbat etxebizitza erosi ditu 2025ean gaur arte, lehentasunez erosteko eta atzera eskuratzeko eskubidea aplikatuta?
Zenbat etxebizitza dago sartuta gaur egun NASUVINSAren alokairu-poltsan?
2024ko egun berean baino zenbat etxebizitza gehiago dago sartuta gaur egun NASUVINSAren alokairu-poltsan?
2023ko egun berean baino zenbat etxebizitza gehiago dago sartuta gaur egun NASUVINSAren alokairu-poltsan?
Iruñean, 2025eko abuztuaren 26an

